דיקרוצרוס

דיקרוצרוס (שם מדעי: Dicrocerus; מיוונית: "קרני מזלג") הוא סוג נכחד של אייל שחי ביערות של אירואסיה במשך המיוקן ותחילת הפליוקן שלפני 15 עד 5 מיליון שנה מזמננו. המאובנים שלו התגלו בצרפת ואולי גם בסין והוא תואר ב-1837 בידי החוקר הצרפתי אדואר לארטה .

הדיקרוצרוס קרוב לסוג אאופרוקס, אשר חלק ממיניו הועברו מסוג זה. כיום נכלל בסוג 4 מינים: D. belometchetkense, D. elegans, D. grangeri ו-D. salomeae.

אייל זה היה דומה במראהו למונטיאק והגיע לממדים של אייל הכרמל, בגובה של 70 ס"מ בממוצע ומשקל של 20 עד 70 ק"ג. מבנה הקרניים שלו היה דומה לזה של פריים, בעל בסיס עבה שאינו נשר כל שנה, אם כי המבנה הכיל סעיפים קטנים שנשרו כמו אצל שאר האיילים. מבנה שיניו הותאם לאכילת עלים ורגליו הדקות והקצרות התאימו לתנועה זריזה בין סבכים ביערות.

קישורים חיצוניים

הערות שוליים

בעלי חיים שתוארו ב-1837
טקסונים שתוארו בידי אדואר לארטה
אייליים פרהיסטוריים
מגה-פאונה של הנאוגן באירואסיה
יונקים שחיו בנאוגן באירופה
מכפילי פרסה שחיו במיוקן